Fremtiden

**Fremtiden - vil alt bli digitalisert?**

Med den teknologi- og medieutviklingen vi har i dag, vet vi med sikkerhet at det bare kan gå en vei. Fremover. Det er ingen tvil om at det kommer til å bli lettere og lettere å kommunisere og den digitale verden vokser mer og mer. Globaliseringen gjør verden mindre og vi må tilpasse oss internasjonalt. Vi samarbeider og påvirker hverandre på tvers av kontinentene. Vi ser hvordan mobiltelefonen, internett, dataen, avisene, TV og reklame har utviklet seg hittil. Vi shopper på nettet, leser aviser, ser på TV og filmer med mer. Det er ingen tvil om at det blir mer og mer digitalisert.

Apple's nye iPad er en multifunksjonell data, hvor man blant annet kan lese bøker digitalt. Et annet eksperiment på å ha bøker digitalt, var Digiboken. Dette er en digital bok, uten fargeskjerm, men som var vennlig for øynene. Det er rett og slett en digital skjerm hvor man legger inn bøker, slik at man kan ha mange bøker i et enkelt, lite produkt. Klassen vår var faktisk med som prøvekaniner i 1.klasse på videregående, hvor vi hadde skolebøkene våre på denne digiboka. Det gikk tregt å bla til neste side og det var slitsomt å lese i lange perioder. Men dette var bare et førsteutkast av en digibok, og jeg er sikker på at dette er en idé under utvikling og at det vil komme flere liknende produkter senere! iPad-en er et eksempel på et steg nærmere i den digitale bokhyllen.

Vi beveger oss i den retningen til å få alt digitalisert. For noen vil digitaliseringen oppleves som bedre og enklere, mens andre vil være mer skeptiske. Den vil kanskje bidra til en lettere hverdag, men å bli avhengig av teknologi er kanskje ikke så bra det heller? Om 50 år vil vi kanskje ikke kunne lese håndfaste bøker lenger, vi vil ha én dings for mobil, data og så videre. Vil ikke de kommende generasjonene få oppleve det å lese aviser, blader, bøker og så videre i papir? Vil alt digitaliseres? Hvem vet.